Hermes

Hermes () oli kreikkalaisessa mytologiassa alkujaan luonnon ja paimenten jumala. Myöhemmin hän oli jumalten sanansaattaja.Castren & Pietilä-Castren 2000, s. 211 Hermestä palvotaan muun muassa matkustajien, paimenten, kirjallisuuden, runoilijoiden, urheilijoiden, kauppiaiden ja varkaiden suojelijana sekä jumalten viestinviejänä. Hermestä vastasi roomalaisessa mytologiassa Mercurius. Hermes oli Zeuksen ja Maia-nymfin poika. 

Hermeksellä oli kultaiset siivekkäät sandaalit, joiden avulla hän kuljetti viestejä jumalilta toisille. Vain hänen oli lupa kulkea tämän maailman ja manalan välillä. Toinen tunnusmerkki on hänen käärmevaltikkansa, jota hän kantaa mukanaan. Koska Hermes oli matkustavaisten suojelija, hänet esitettiin usein matkahattu päässään. Hermeen äly oli vertaansa vailla: hän keksi muun muassa aakkoset, tähtitieteen, sävelasteikon, noppa- ja korttipelit, mitat sekä tulevaisuuden ennustamisen. Tässä suhteessa Hermes oli saanut piirteitä viisaudesta vastanneelta egyptiläiseltä Thot-jumalalta (kreikkalaisten Hermes Trismegistos, josta hermetismi on saanut nimensä). Myös slaavien Veles- sekä kelttien Lugus-jumalia on verrattu Merkuriukseen eli Hermekseen.

Hermes on Kreikan postin symboli.

 Lähteet 



 Viitteet 

Luokka:Antiikin Kreikan jumalat
Luokka:Seulonnan keskeiset artikkelit